Il-Proġett tal-Valletta 2018 se jkun qed jiswa xejn inqas minn €130 miljun. Is-Segretarju Parlamentari għall-Kultura Jose' Herrera ħabbar dan waqt waħda mill-laqgħat ta' konsultazzjoni pubblika bl-isem ta' "Gvern li jisma'". Herrera spjega li l-istima ta' €48 miljun li qal hu stess fil-Parlament iktar kmieni meta kien qed iwieġeb għall-mistoqsija parlamentari, ma tinkludix proġetti infrastrutturali kbar. Huwa fakkar li parti kbira mill-inizzjattivi għal V18 jinkludu ukoll ħafna proġetti ta' ristrutturar. Fosthom, saħaq Herrera, hemm il-proġett tal- power house l-antika li se jiswa mal-€20 miljun. Semma' ukoll ix-xogħol fi Strada Stretta fil-Belt Valletta u is-suq magħluq fi Triq Merkanti. Wieħed mill-proġetti se jkun jinkludi r-restawr ta' mijiet ta' dokumenti li jmorru lura għas-sena 1500. Dan il-proġett se jqum €6 miljun. Dr Herrera saħaq li s-Segretarjat se jkollu idea aħjar ta' kemm jista' jonfoq flus la jiġu ffinalizzati l-fondi Ewropej. .td_uid_3_5ee4ea327f3d9_rand.td-a-rec-img{text-align:left}.td_uid_3_5ee4ea327f3d9_rand.td-a-rec-img img{margin:0 auto 0 0}